**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach  |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |  **☐**  Materiál nelegislatívnej povahy |
|  **☒**  Materiál legislatívnej povahy  |
|  **☐**  Transpozícia práva EÚ  |
|  |
| **Termín začiatku a ukončenia PPK** | Začiatok:    5.6.2018Ukončenie: 8.6.2018 |
| **Predpokladaný termín predloženia na MPK\*** | jún 2018 |
| **Predpokladaný termín predloženia na Rokovanie vlády  SR\*** | jún 2018 |

|  |
| --- |
| **2.  Definícia problému** |
| Navrhovaným nariadením vlády Slovenskej republiky, ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „navrhované nariadenie vlády“) bude zmenené a doplnené doterajšie nariadenie vlády Slovenskej republiky č. 189/2017 Z. z. o poskytovaní podpory na dodávanie ovocia, zeleniny, mlieka a mliečnych výrobkov pre deti a žiakov v školských zariadeniach (ďalej len „príslušné nariadenie vlády“). Cieľom navrhovaného nariadenia je zvýšiť účinnosť opatrení súvisiacich s podporu dodávania ovocia, zeleniny, mlieka a mliečnych výrobkov pre deti a žiakov dodávaných do školských zariadení a tým zvýšiť celkovú účinnosť programu poskytovania finančnej pomoci na dodávanie alebo distribúciu konzumného mlieka a jeho bezlaktózových variácií; syra; tvarohu; jogurtu a iných fermentovaných alebo acidofilných mliečnych výrobkov bez pridaných ochucujúcich látok, ovocia, orechov alebo kakaa, prírodne ochutených fermentovaných mliečnych výrobkov neobsahujúcich ovocnú šťavu; prírodne ochutených alebo neochutených fermentovaných mliečnych výrobkov obsahujúcich ovocnú šťavu a mliečnych nápojov obsahujúcich kakao, ovocnú šťavu alebo prírodne ochutených (ďalej len „mliečne výrobky“) a ovocia a zeleniny; čerstvých produktov sektora banánov a spracovaných výrobkov z ovocia a zeleniny (ďalej len „ovocie a zelenina“) deťom vo vzdelávacích zariadeniach podľa čl. 22 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72,(EHS) č. 234/79, (ES) č. 1037/2001 a (ES) č. 1234/2007 (*Ú. v. EÚ L347, 20.12.2013*) (ďalej len „nariadenie č. 1308/2013“) v platnom znení (ďalej len „škola“), na sprievodné vzdelávacie opatrenia (ďalej len „sprievodné opatrenia“) a na pokrytie určitých súvisiacich nákladov spojených s vybavením, reklamou, monitorovaním a vyhodnocovaním, a s logistikou a distribúciou podľa čl. 23 ods. 1 písm. c) nariadenia (EÚ) č. 1308/2013 v platnom znení (ďalej len „školský program“). V navrhovanom nariadení vlády je uvedený nový zoznam výrobkov, ktoré bude možné v rámci školského programu dodávať žiakom do školských zariadení. Tento zoznam obsahuje výšku pomoci na zabezpečovanie činností podľa § 1 písm. a) a b) z prostriedkov Európskej únie a najvyššiu úhradu platenú dieťaťom alebo žiakom v školskom zariadení. Keďže podľa čl. 4 ods. 3 delegovaného nariadenia Komisie (EÚ) 2017/40 už daň z pridanej hodnoty od 01.08.2017 nebude oprávnená na pomoc Európskej únie ani v prípade mlieka a mliečnych výrobkov, je táto skutočnosť zohľadnená aj v zozname oprávnených výrobkov uvedenom v prílohe. V navrhovanom nariadení vlády sa ruší povinnosť predkladať výpisy z registrov informačných systémov verejnej správy, pretože tieto informácie budú podľa navrhovaného zákona proti byrokracii použiteľné na právne úkony. V navrhovanom nariadení vlády sa vylučujú z poskytovania podpory stredné školy. |
| **3.  Ciele a výsledný stav** |
| Cieľom návrhu nariadenia je zabezpečiť vykonávanie príslušných právnych predpisov Európskej únie (nariadenie (EÚ) č. 1308/2013 v znení nariadenia (EÚ) č. 2016/791, nariadenie (EÚ) č. 1370/2013 v znení 2016/795, delegovaného nariadenia Komisie (EÚ) č. 2017/40 a vykonávacie nariadenie Komisie (EÚ) č. 2017/39) o poskytovaní podpory na dodávanie ovocia, zeleniny, mlieka a mliečnych výrobkov pre deti a žiakov v školských zariadeniach. Prijaté zmeny v nariadení, by mali prispieť k zefektívneniu procesu vykonávania programu. Základné ciele programu sú: podporiť zvýšenie spotreby ovocia, zeleniny, mlieka a mliečnych výrobkov u detí a žiakov vo vzdelávacích zariadeniach a prispieť k vytváraniu ich zdravých stravovacích návykov. Okrem pravidiel podpory dodávania uvedených výrobkov v rámci školského programu návrh nariadenia vlády tiež ustanovuje podmienky podpory a vykonávania sprievodných vzdelávacích opatrení ako aj propagácie programu. |
| **4.  Dotknuté subjekty** |
| Návrhom budú dotknutí podnikatelia, ktorým Pôdohospodárska platobná agentúra schváli žiadosť o poskytnutie pomoci na dodávanie a distribúciu výrobkov v rámci školského programu do vzdelávacích zariadení a na vykonávanie sprievodných opatrení a propagácie.Ďalšími dotknutými subjektmi sú vzdelávacie zariadenia (materské školy, základné školy, a zariadenia zabezpečujúce špeciálne výchovno-vzdelávacie potreby). Konečnými prijímateľmi pomoci sú v skutočnosti deti a žiaci, ktorým sú poskytované výrobky v rámci školského programu za zvýhodnené ceny.  |
| **5.  Alternatívne riešenia** |
| Pre podporu zvýšenia spotreby ovocia, zeleniny, mlieka a mliečnych výrobkov u detí a žiakov vo vzdelávacích zariadeniach je potrebné efektívnejšie a cielenejšie nastaviť podmienky na nasledujúce obdobie. Ak by nedošlo k prijatiu návrhu nariadenia, Slovenská republika by nemohla pokračovať v úspešnom programe v ďalších školských rokoch |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          **☐**   Áno            ☒  Nie |
| **7.  Transpozícia práva EÚ**  |
| nie |
| **8.  Preskúmanie účelnosti\*\*** |
| nie |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy | **☐     Pozitívne** | **☐    Žiadne** | **☒   Negatívne** |
|  **☒**     Áno |  **☐**     Nie |  **☐**   Čiastočne |
| **Vplyvy na podnikateľské prostredie**    z toho vplyvy na MSP | **☒    Pozitívne** | **☐     Žiadne** | **☐   Negatívne** |
|  **☒**     Pozitívne |  **☐**     Žiadne |  **☐**   Negatívne |
| **Sociálne vplyvy** | **☒     Pozitívne** | **☐     Žiadne** | **☒   Negatívne** |
| **Vplyvy na životné prostredie** | **☐     Pozitívne** | **☒    Žiadne** | **☐   Negatívne** |
| **Vplyvy na informatizáciu** | **☐     Pozitívne** | **☒     Žiadne** | **☐   Negatívne** |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe | **☐     Pozitívne** | **☒     Žiadne** | **☐   Negatívne** |
| **☐     Pozitívne** | **☒     Žiadne** | **☐   Negatívne** |

|  |
| --- |
| **10.  Poznámky** |
|  |
| **11.  Kontakt na spracovateľa** |
| e-mail: zuzana.petrikova@land.gov.sk, tel.: 02/59 266 551e-mail: renata.bodova@land.gov.sk, tel.:02/59 266 370 e-mail: andrej.batel@land.gov.sk, tel.: 02/59 266 349e-mail: martin.illas@land.gov.sk, tel.: 02/59 266 404 |
| **12.  Zdroje** |
| Konzultácie k problematike nastávajúcich zmien v nariadení boli vykonané so zastupiteľskými organizáciami podnikateľských subjektov v oblasti produkcie a spracovania ovocia a zeleniny a v oblasti spracovania mlieka a výroby mliečnych výrobkov, na ktorých sa zúčastnili aj samotní producenti a spracovatelia, ďalej so zástupcami Ministerstva školstva, vedy, výskumu a športu SR, Úradu verejného zdravotníctva SR, Pôdohospodárskej platobnej agentúry a Štátnej veterinárnej a potravinovej správy SR. Konali sa v rámci niekoľkých pracovných porád na MPRV SR v dňoch 13.4., 20.4., 10.5. a 11.5. 2018. Predmetom rokovaní bola príprava efektívnejšieho a cielenejšieho nastavenia podmienok na nasledujúce obdobie v zmysle nariadení EÚ.Konzultácie teda prebiehali formou rokovaní, písomnou formou a formou komunikácie na diaľku (telefonicky, elektronickou poštou). PKS – Slovenský mliekarenský zväz sa zúčastnil porady 11.5.2018, kde vyjadril zásadný nesúhlas s vylúčením žiakov stredných škôl z podpory dodávania mlieka a mliečnych výrobkov. Zástupcovia SMZ sa zúčastnili porady 11.5.2018, kde vyjadrili zásadný nesúhlas s vylúčením žiakov stredných škôl z podpory dodávania mlieka a mliečnych výrobkov. |
| **13.  Stanovisko Komisie pre posudzovanie vybraných vplyvov z PPK** |
| I. Úvod: Ministerstvo pôdohospodárstva a rozvoja vidieka Slovenskej republiky dňa 4. júna 2018 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach“ spolu so žiadosťou o skrátenie lehoty PPK. Komisia tejto žiadosti vyhovela. Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené; pozitívne vplyvy na podnikateľské prostredie, vrátane pozitívnych vplyvov na malé a stredné podniky a pozitívne sociálne vplyvy. **II. Pripomienky a návrhy zmien: Komisia uplatňuje k materiálu nasledovné pripomienky a odporúčania:** **K analýze vplyvov na podnikateľské prostredie****V analýze vplyvov na podnikateľské prostredie v časti 3.3.****1.** Komisia odporúča predkladateľovi opísať a vyčísliť pozitívne vplyvy na podnikateľské prostredie. **Zdôvodnenie:** V analýze vplyvov na rozpočet verejnej správy je uvedené: „V rámci návrhu limitov rozpočtu rezortu sú na roky 2018-2021 rozpočtované alokácie na zdrojoch 1AF1 a 1AF2, programe 0CC0102 v celkovom objeme 6 122 499 eur ročne, z toho zdroje EÚ predstavujú objem 3 311 922 eur a spolufinancovanie zo ŠR objem 2 810 577 eur.“ Pozitívny vplyv na podnikateľské prostredie predstavuje poskytnutie sumy 6 122 499 eur ročne dotknutým podnikateľským subjektom na realizáciu programu.**Vyhodnotenie:** AKCEPTOVANÁOpis a vyčíslenie pozitívnych vplyvov na podnikateľské prostredie bol pridaný do časti 3.3 analýzy vplyvov na podnikateľské prostredie.**2.** Komisia odporúča predkladateľovi do programu školského mlieka zahrnúť aj stredné školy v súvislosti s dodávaním mlieka a mliečnych výrobkov.**Zdôvodnenie:** Zahrnutie stredných škôl do programu školského mlieka by malo vyšší pozitívny vplyv na podnikateľské prostredie. Zároveň zahrnutie stredných škôl do programu školského mlieka je v súlade so Stratégiou Slovenskej republiky pre realizáciu školského programu na školské roky 2017/18 až 2022/23, kde je uvedené: „ ... *Pri poskytovaní mlieka a mliečnych výrobkov bude SR aj naďalej (v období od 1.8.2017 do 31.7.2023) podporovať cieľovú skupinu detí vo veku 3 - 18 rokov. A to:• deti v materských školách (3 – 5 rokov), • žiaci na základných školách (6 – 15 rokov),• žiaci na stredných školách (15 – 18 rokov),• deti materských škôl a žiaci základných škôl so špeciálnymi výchovno-vzdelávacími potrebami.*“.**Vyhodnotenie:** NEAKCEPTOVANÁCieľom školského programu nie je podpora podnikateľského prostredia, ale podpora konzumácie mliečnych výrobkov alebo ovocia a zeleniny (ďalej len „výrobok“) žiakmi v školách. Podpora podnikateľského prostredia je len sekundárnym efektom. Slovenská republika pritom vo svojej stratégii vykonávania školského programu (ďalej len „stratégia“) ustanovila, že cieľovou skupinou, ktorej majú byť v rámci školského programu dodávané alebo distribuované výrobky a pre ktorú majú byť vykonávané sprievodné opatrenia, je skupina troj až osemnásť ročných detí, pričom tieto cieľové skupiny majú byť podľa stratégie „*počas trvania školského programu monitorované a vyhodnocované a prípadne upravené*“, v rámci čoho Slovenská republika túto cieľovú skupinu detí navrhovaným ustanovením zosúlaďuje s čl. 23a ods. 2 písm. a) nariadenia (EÚ) č. 1308/2013 v platnom znení s cieľom zníženia hornej vekovej hranice tejto cieľovej skupiny a zamerať sa na mladšie vekové skupiny.**3.** Komisia odporúča predkladateľovi zvýšiť spolufinancovanie programu zo štátneho rozpočtu.**Zdôvodnenie:** Zvýšenie spolufinancovania programu zo štátneho rozpočtu by malo výraznejší pozitívny vplyv na podnikateľské prostredie a zároveň pre splnenie cieľov stanovených v Stratégii Slovenskej republiky pre realizáciu školského programu na školské roky 2017/18 až 2022/23, teda naštartovanie rastu spotreby v školskom programe je vhodné zvýšiť časť spolufinancovania programu zo štátneho rozpočtu SR. Pre porovnanie, v Českej republike je program „Mléko do škol“ podporovaný zo zdrojov EÚ vo výške 1,8 mil. € a zo štátneho rozpočtu ČR vo výške 10,4 mil. €.**Vyhodnotenie:** NEAKCEPTOVANÁVýška spolufinancovania školského programu prostredníctvom štátnej pomoci podľa čl. 23a ods. 6 a čl. 217 nariadenia č. 1308/2013 v platnom znení je plne závislá od zákona o štátnom rozpočte na príslušný rozpočtový rok a od celkového objemu finančných prostriedkov trhovo orientovaných výdavkov (TOV), vyčlenených na financovanie školského programu v rámci programu stabilizácie poľnohospodárstva a trhov s poľnohospodárskymi komoditami. Navrhované nariadenie vlády a ani príslušné nariadenie vlády navyše nemajú nijaký vplyv na výšku uvedeného spolufinancovania školského programu zo štátneho rozpočtu.**K analýze sociálnych vplyvov****4.**V bode 4.1. časti pozitívny vplyv na hospodárenie domácností je potrebné explicitne uviesť formu tohto vplyvu, tzn. zníženie výdavkov domácností, ktorých členmi sú žiaci základných škôl**Vyhodnotenie:** AKCEPTOVANÁPripomienka bola zapracovaná do materiálu.**5.**V bode 4.1, časti pozitívne ovplyvnené skupiny je potrebné bližšie špecifikovať predmetnú skupinu (vekové vymedzenie detí, na ktoré sa novela vzťahuje tak, ako ho uvádza jej dôvodová správa, resp. uviesť špecifikáciu žiakov na kategóriu žiakov základných škôl)**Vyhodnotenie:** AKCEPTOVANÁPripomienka bola zapracovaná do materiálu.**6.**V bode 4.1, časti negatívny vplyv na hospodárenie domácností a časti negatívne ovplyvnené skupiny je potrebné doplniť informácie o negatívnom vplyve na hospodárenie domácností, ktorých členmi sú žiaci stredných škôl, nakoľko tí sú, oproti existujúcemu stavu, predmetnou novelizáciou vyňatí z poskytovania pomoci na dodávanie a distribúciu mlieka**Vyhodnotenie:** AKCEPTOVANÁPripomienka bola zapracovaná do materiálu.V bode 4.2, časti vplyv na prístup k zdrojom, právam, tovarom a službám je potrebné špecifikovať ovplyvnené skupiny obyvateľstva a charakter zmeny v prístupnosti k tovarom v súlade s predošlými pripomienkami.**Vyhodnotenie:** AKCEPTOVANÁPripomienka bola zapracovaná do materiálu.Pokiaľ návrh nemá sociálny vplyv v niektorých z oblastí, na ktoré sa analýza zameriava, je vhodné explicitne uviesť, že v danej oblasti je návrh bez vplyvu. V nadväznosti na vyššie uvedené pripomienky je tiež potrebné v doložke vybraných vplyvov okrem pozitívneho sociálneho vplyvu identifikovať aj negatívny sociálny vplyv. Existenciu negatívneho sociálneho vplyvu tohto návrhu je tiež potrebné uviesť v príslušnej časti všeobecnej časti jeho dôvodovej správy a v príslušnej časti predkladacej správy. III. Záver: Stála pracovná komisia na posudzovanie vybraných vplyvov vyjadruje súhlasné stanovisko s návrhom na dopracovanie s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. |